
uamquam nihil aliud ardenter optassem, quam 
hujus diei adventum, lectissimi et ornatissimi viri, et 
illum. quo nobis placet, labores nostros remunerari 
laureae honorem; quod tali munere ad publicum com- 
modum promovendum reclusam mihi esse viam ju- 
dicabam; fateor tamen caerimoniae novitatem, hujus 
loci frequentiam , praesentiae vestrae majestatem, et 
decus mihi adeo animum commovere, ut cum de a- 
liqua re medica in conspectu veslro dicere debeam, 
verba facere reformidemj sed ea mihi cogitatio per- 
commoda accidit, et prope perterritam mentem eri- 
git ac sustentat, certo futurum, ut ea me humanita- 
te, et nunc maxime excipiatis, qua semper toto meo- 
rum studiorum curriculo benigne excepistis. Jam ve- 
ro, et illud admoneo, me de epilepsia disserentem 
nec nova, nec recondita exhibiturum*, tempus enim 
et occasio mihi defuerunt, ipsaque juventus mea me 
satis excusat si in hoc argumento pertractando nec 

magnam eruditionis copiam, ncc observationum no- 
vitatem vobis patefaciam. Id quod de hoc morbo sa- 
pientissimi viri senserunt, et tradidere, quod a lon- 
ga experientia probatum fuit, colligere cogitavi, ali- 
quo ordine destribuere, et brevi sermone amplecti. 
Quod si in hac mea Dissertatione aliquod attentione 
vestra dignum inveniatis, non inutilem nec spernen- 
dum meum laborem esse credidero. 



Epilepsiam nuncupamus illam speciem morbi 
spasmodici, clonici, intermittentis, cujus accessus ver- 
tigine praemonentur,et omnium tum internorum, tum 
externorum sensuum interceptione nolantur , cum 
musculorum prope omnium agitatione et dispnoea: 
post se memoriae amissionem relinquentem, nunc 

durantem. Neoterici idem affirmant quamyis jam sub 
nomine vario scriptores multi illam describere co- 
nati sint. (Synonimia. Morbus divinus Platonis, Her- 
caleus Aristotelis, Comiticdis Plinii, Sonticus Auli 
Gellii, Sacer Celsi, Ancdepsia Araborum et Riverii, 
Eclampsia et mater puerorum Scheneiderii , le mal 
de saint Jean, le mal caduc, le haut mal> le mal 
de terre Gallorum, die fallende Sucht Germanorum, 
morbus puerilis, morbus lunaticus aliorum). 

Signa morbi praenuncia. Epilepsiam ut plurimum 
antecedunt gravedo ct dolor capitis, aurium tinni- 
tus, sensuum externorum debilitas, fames modo au- 
c:ta modo imminuta , somnus nunc profundior , 
nunc impeditus, balbutics, ad iram propensio, tri- 
stilia, sternutaliones, longaeque oscitalioncs; venter 

interea strictus, spasmodice circa epigastrium contra- 
ctus. Sunt qui ante oculos inania simulacra cernunt 
aut flammas, scintillasque vagantes. Sunt qui dolores 
alicujus partis corporis ante accessionem persentiunt, 
aut paralysi nonnullorum musculorum, vel tremori- 
bus, commotionibusque laborare incipiunt Tissot et 
Portal observarunt aliquando epilepsiam ab aliqua 
cutis eruptione enunciatam fuisse. Sed quamvis ista 
Jrequentiora sint signa venturae accessionis, tantum 
abest ut in omnibus conjuncta inveniamus, ut saepe 
pauca antecedant, et aliquoties aegri, secundum Bur- 
serii sententiam, sine aliquo signo praenuncio depre- 
hendantur. 

Sitjna accessionis. Sub accessionis initium aeger, 
sensuum expers incipit spasmis clonicis valide con- 
flictari : supercilia et palpebrae apprime commoven- 
tur; labia protrahuntur exterius veluti rostrum in- 
deque retrahuntur, et os usque ad aures producitur. 
Boerhawius ait : se vidisse foeminain in qua tam ce- 
leriter haec mutatio locum habebat, ut nemo eam 
attente considerare posset quin vertigines pateretur. 
Violentae musculorum convulsiones in iis qui hoc 
morbo occupantur aliquando ossium luxaturam pa- 
riuut, ut Lieutand admonuit, et animadversione di- 
gnum invenio id quod a clarissimo nostro Burse- 
rio traditur. « Yirginem, ait iUe, patritiam curavi cui, 
» quotiescumque epilepsia corriperetur, (corripiebatur 
y> autem singulis fere mensibos) humeri sinistri caput 
-in axillae cavum prolabebatur.w Sed non solum 
ossa sua sede moventur, propter violentissimam a- 
gitationem, franguntur etiam, musculi a proprio si- 
tu pelluntur, ipsorumque vagina laceratur. Lingua 

ob contractionem musculorum maxillam levanlium 
nunc contrita, nunc etiam abscissa remanet, aut hor- 
rendum w modum ex ore producitur; aliquando 
tauto voluraine crescit ut suffocationem minetur. Ca- 
put interea insolitos rapidosque motus exercet, et 
collum ita rigidum observatores invenerunt, ut mar- 
moreo iilud compararint. Portal ait, plurimos infir- 
mos ab uno latere motibus clonicis, ab alio tonicis 
esse correptos, et G. L. Doussin Dubrevil se vidis- 
se affirmat perpetue inagnam pollicis contra manuum 
volam adductionem, quamquam Sauvages aperle de- 
claret hoc pathognomonicum signum non esse iu <>-' 
mni genere epilepsiae. Neque minus formidabilis mu- 
sculorum dorsi, pectoris, imi ventris, extremitatum- 
que concussio habenda est Longura esset, et forsan 1 
inutile opus omnes illos miros motus describere, no- 
vasque membrorum formas enumerare. Spasmi clo- 
nici et tonici vicissim muscolos tenent nunc tetanon, 
nunc emprostotonon, aut opistntonon gcnerantes. Pe- 
dum digiti inter se disjunguntur, et videntur longi- 
tudinis esse duplicis, et pes ita interdum flectitur ut 
primus digitus sub talaribus inveniatur. Sed non so- 
lum musculi voluntati parentes ac subditi tali modo 
couimoventur; commoventur illi etiam involuntariis 
motibus inservientes : id quod a violenta cordis pal- 
pitatione, a frequentissima et praepropera arteriarum 
vibratione, ab exitu urinae et excrementorum quis- 
quis ex se deducere potesU Nec exempla desunt in- 
voluntariae seminis ejaculationis et exitus sanguinis 
per anum et vesicam. Vox in mullis acuta, in aliis 
gravior solila audita fuit, et aegri quamvis saepius 
sileant, tan;en nunc clamant, verbacjue confusa pro- 

mmciant. Respiratio sibilosa, stertorosa saepissime e- 
vadit, singultus et vomitus adsunt, vomitus autem 
interdum Plurimi et ore et naribus abun- 

dantem spumam emittunt sanguine immixtam ex vul- 
neribus linguae fluenti, a qua odor intolerabilis ac 
prope cadavericus exhalatur. Facies tumet et rubet, 
aut pallida fitj pupilla dilatatur, pulsusque, ut dixi- 
mus, frequentius micant, quamvis, paroxysmo adhuc 
vigente, Morganius pulsationes rariores notaverit. 

Signa in accessionis decUnatione. Dum accossio- 
nes ad finem properant sudor abundans e capite, e 
collo, aut corpore toto erumpit, et sudor, juxta ob- 
servationes De-Uven, aliquoties odorem ingratum e- 
mittit. Convulsiones modo repente et cito, modo sen- 
sim et lente quiescunt et aegri quasi torpent magnae 
capitis gravedini , membrorumque laxitati obnoxii, 
videntur quasi e longissimo somno excitari, nullam 
rei praeteritae memoriam servare, nuilam praesentis 
sollecitudinem demonstrare. Lingua eorum sanguinem 
iundit, et echymoses in variis corporis partibus ap- 
parent. 

Diuturnitas accessionis. Accessus diuturnitas varia 
est; in multis duarum aut trium horarum spatium 
raro praetergredilur , in aliis major est. Historiam 
quidam tradidit puellae annorum viginti, in qua ac- 
cessiones violentissimae idtra horas quatuordecim pro- 
ducebantur, nec mirum: exempla «nim habentur in 
quibus, ut refert Lamotte, accessiones horas viginti 
perdurarunt. En ergo signa et decursus hujus morbi, 
(jui ex omnibus, ex quibus humanum corporis allligi- 
Uir, fortasse teterrimus habcndus est; nec vero quod 
inlerdum multos homines rapiat et occidat, sed pro- 

pter deplorandam miseriam illis ingruentem qui sae- 
pe hoc raorbo corripiuntur. Quid enim acerbius, et 
gravius homini contingere potest, quam dejici quo- 
dammodo e statu dignitatis suae, sensuum usu et 
ratione spoliari , ad actus ferinos impelli , et miris 
commotionibus, concussionibusque formidolosissimis, 
miserandum sui spectaculum exhibere? Sed hacte- 
nus generatim morbum descripsi, differentias haud- 
quamquam notavi, quae si morbi naturam non mu- 
tant, tamen distinguunt ac temperant et plurimas 
varietates in morbi forma inducunt. Et, ut breviter 
quantum fieri potest, dicam , differentias omues ad 
frequentiores redigam, et in primis de illa difieren- 
tia sermonem instituam, quae a graviori aut mitiori 
morbo dimanet indeque de illis verba faciam quae a 
causis, a complicationibus, ab exitu a sede oriuntur. 

Epilepsia perjecta et imper/ecfa, Perfectam epilep- 
siam illam vocarunt auctores in qua signa jam de- 
scripta notantur: imperiectam Sauvages juxta Bren- 
delii ct Pitcarnii sententiam, illam appellat, in qua 
aegri omnes sensus non amittunt, sentiunt, et dolo- 
res expertos teinpore accessionis postea referunt . 
Burserius ad hoc genus epilepsiae illos accessus re- 
fert, in quibus breviter sensus amittuntur, nam illi- 
co redeunt, nihil aliud experiimtur homines, quam 
alicujus musculi tantum parvique momenti convul- 
sivum motum. Et jam Portal in suo opere recen- 
tissimo, de patritia iaemina loquitur, quae accessione 
durante, a sola tonica convulsione musculorum pal- 
pebrae superioris dexterae corripiebatur , et de alia 
in qua sensuum amissio tam brevis erat , ut nemo 
quasi morbum supervcnientem notare posset; vultus 

enim illius sic rapide serenitatis indicia sumebat, ut 
plurimis videretur nonnihil de responso redden- 
do secum animo reputavisse. Sed cavendum est ne 
ob levitatis speciem hi insultus epileptici, uti vocant, 
negligantur*, saepe enim in gravem et perfectam de- 
sinunt epilepsiam: quapropter medicinam facienli 
utilissimam hanc esse divisionem invenio, ne errore 
deceptus aut alium morbum judicet, aut inopportuna 
remedia pertractet 

Causae. Nos cum de causarum serie epilepsiae 

multis arrisit, causas omnes ita dividentes, ut aliae 
conditionss illas contineant, juxta clarissimi Fanzago 
sententiam « quae nostris corporibus insitae, ea cer- 
r> tis quibusdam morbis apta atque obnoxia faciunt, 
» aliae conditiones complectantur quae praedisponen- 
» tibus causis supervenientes , eas quodammodo ab 
» ipsorum inertia excutiunt conjunctisque viribus 
» praeterea morbum excitant. » 

Causae praedisponentes, Temperamentum , aetas, 
sexus, vitia congenita aut haereditaria inter praeci- 
puas causas praedisponentes enumerare non dubito; 
verum arbitror ad recte cognoscendum harum no- 
centium causarum in corpore vivo actionem, pluri- 
mum necesse esse specialem actionum hnalium con- 
spirationem agnoscere, alicujus aut organi aut syste- 
matis laesionem producentem. Sed quum haec sub 
velamine illo lateat, quo multae naturae operationes. 
latent, ita existimo obscurum arduumque cognitu es- 
se ; tamen si conjecturis locus concedatur, videtur ila 
ad hasce iinales actiones systema nervosum aut srn- 
tiens, et vasculare concurrere ut unum impressiones 

aut nimis validas , aut incitantes persentiendo cum 
propria forti, et continua reactione illa phaenomena 
contractionum muscularium, a quibus epilepsiae si- 
gna desumuntur, producat; aliud ad systema nervo- 
sum excitandum valeat, ut illam reactionem pariat, 
aut ob stimulum auctum, aut ob irritationem eiatam. 
Yidentur actiones illae finales consistere tantum in 
conatu systematis nervosi, ut Uberetur a stimulis 
supervenientibus aut ab agentibus nimis irritantibus, 
ex quibus multi a sanguine aliisque bumoribus in- 
feruntur. Nec ab hac sententia abesse censeo clarum 
Scheneider dum causam epilepsiae immediatam de- 
finivit u acerrimum facultatis expultricis contra mo- 
n lestias irritantes, in universo musculorum genere 
v> excitatum ccrtamen.» Ergo in majori ut dicunt 
nervorum susccptivitate ad impressiones persentien- 
das, in auctaque systematis animalis propensione ad 
motus abnormes adendos, et fuuctionum exercitium 
deturbandum existimo hominis dispositionem ad epi- 
lepsiain sitlain esse. 

Temperanwnta, llla diflerentiarum conspiralio in 
structura corporisque compositione, cui nomen tem- 
peramenti inditum fuit, sicut indolem propriam orani- 
bus hominibus dat, et proprium existendi modum, 
ut cum circumstantie non varient, et cogitet, et sen- 
tiat homo ab alio homine diflerenter, est causa quae 
ex semetipsa ad morbos quam plurimos et diver- 
sissimos homines disponit. Qui ergo temperamento- 
rum characteres, morbosasque dispositioues conside- 
rat, facili negotio inveniet illa epilepsiae esse pro- 
clivia, quae a Neotericis sub uomine temperamenti 
sthenico-inexcitabilis et asthenico-incitabilis tradun- 

tur. Sufficit illam pulcherrimam descriptionem tem- 
peramentorum legere a clarissimo Brera traditam , 
ut ea quae diximus vera inveniantur. Opportunum 
propterea hoc loco esse censeo verba illius ipsissima 
transcribere; et in primis quoad temperamentum sthe- 
nicum - inexcitabile haec habet: uFornito Puomo, 
» che e dotato di questo temperamento , d' arterie 
» poco eccitabili e di vene molto grandi, facili sono 
«nel medesimo le congestioni sanguigne e le vari- 
r> cosita venose, ond'e che il delirio nielanconico , 
» Pemorroidi, 1'emottisi ed altre emorragie sono at- 
n trettante forme morbose cui dispone un tale tem- 
r> peramento. U languore di circolo nel sistema della 
» vena porta, devesi pure annoverare fra le condi- 
n zioni patologiche del temperamento stenico-inecci- 
r> tabile, dalla quale circostanza sono da ripetersi in 
» esso, oltre i sovra accennati incomodi, eziandio Tan- 
« sieta, 1'oppressione dei precordii, la cefalea e quan- 
» to pu6 esser prodotto da un sangue sopraccarico di 
r> carbonio. » Ex hoc ergo deducitur illos homines 
in quibus plethora systematis venae portae adest, 
pluribus abnormitatibus in circulatione subjici. Qua- 
propter sanguis in vasis cerebri collectus nil miran- 
dum si epilepsiam alat, foveatque ; ipsa iuterea ma- 
gnitudo venarum congestiones , humorumque col- 
lectiones adjuvans, eflectus parum diversos edere 
nisa fuit. At silentio non praetermittenda carboniosa 
sanguinis conditio; Bichat enim sapientissime demon- 
stravit quantum sanguinis qualitas in cerebri, alia- 
rumque partium incitationem agat. En quod Brera 
de temperamento asthenico-incitabili tradit. «D cuo- 
» re non e che Fiutero sisleuia snuguigno, si muovc 

t> con vivacita , e le pulsazioni del polso sono fre- 

» quentissime Ridondando la bile per la facil- 

n mente accresciuta attivita epatica sono non di ra- 
» do esposti alla nausea, al vomito ed alle diarree 
n biliose .... II sistema nervoso e quivi facilmente 
r> spinto alPeccesso delPeccitamento, ond'e che con 
r> pari rapidita balzano da questo stato a quello del- 
w r infievolimento. Le nevraghe, le epilessie, gli spas- 
» mi, le convulsioni, le ceiaklgie, le coliche nervo- 
r> se, e Fisterismo trovano in queste coslituzioni op- 
jj portunita decise allo sviluppo.« Ob nimium syste- 
matis nervosi incitamentum , quo facile corripiun- 
ttir illi , qui hoc temperamento praediti sunt, eo- 
rum ad epilepsiam dispositio originem trahit; nam 
si nimia sensibilitas ex se epilepsiam ingenerare so- 
let, eo magis praedisponere potest; quamvis jam so- 
lam bilis redundantiam et facile perturbationem ac- 
ccssus hosce epilepticos et gignere historiis luculen- 
tissimis Tissot, Burserius, aliique probarunt. Si er- 
go nimiae systematis nervosi sensibilitati , bilis re- 
dundantia addatur, quis inficiat magnam in hoc tem- 
peraraento ad epilepsiam dispositionem inesse? 

Aetas. Ea quae de temperamentis diximus sum- 
mopere valent, si variis aetatibus adplicare volumus. 
Quamvis nulla sit aetas hujus morbi expers, tamen 
pueri recens nati, propter nimiain eorum sensibili- 
tatem , nervorum que mobilitatem propter insuetos 
stimulos quibus de repente, ex utero matris educti, 
exponuntur, propter structurae tenuitatem et molli- 
tiem prae ajiis praedisponuntur. Adde quod ea ae- 
tate causae occasionales agunt quod aliis minime ac- 
cidit, ut.ex. gr. actio meconii irritans, dentitio etc. 

Mutationes quae tempore pubertatis supervenire so- 
lent in corpore, saepe epilcpsiam sanant, quandoque 
vero facilius, iUo momento, homines deprehendun- 
tur et afflictantur. 

Sexus. Foeminis quam viris familiarior hic mor- 
bus est, licet clarissimus Quarin contrariam senten- 
tiam aftirmare non dubitaverit. Nos opinioni hujus 
sapientissimi viri observata Portalii objicimus , cum 
etiam compertum habeamus ex celebris Exquirol tra- 
ditione hoc potissimum confirmari. Anno i8i3 in 
Nosocomio Parisiensi Salpetriere ducentum et octa- 
ginta novem foeminae epilepsia correptae ab Exqui- 
rol curabantur, dum interea Nosocomio Bicetre so- 
lum centum sexaginta duo homines hoc morbo la- 
borabant. Videtur ipsa delicatula foeminae constitu- 
tio, fibrarum summa mobilitas menstruationis aber- 
rationes, graviditatis status causas praecipuas esse 
hujus morbosae dispositionis. 

Vida congenita,) aui haereditaria.Qudiesier\inl multi 
utrum epilepsia morbus sit haereditarius, necne. Con- 
firmarunt alii; alii negarunt. Historiae interea adsunt, 
a quibus deducitur in filios patrum epilepsiam descen- 
dere, aut silentem in filio ab avo ad nepotem tran- 
sire; sed aiiae contrariae historiae traduntur et Tis- 
sot qui hereditatem epilepsiae defendit se vidisse af- 
firmat infantes plurimos a parentibus epilepsia cor- 
reptis enatos, qui nunquam epilepsia laborarunt, sed 
obscuritas et perpetua incertitudo, quae in omnibus 
fere morbis haereditariis habentur, incertum judiciuni 
in hoc reddunt. Interim negandum non est fontem 
dubiorum errorumque perpetuum a motum ab illis 
fuisse qui omnes hereditarios morbos negarpnt. quam- 

vis liae sententia praecipiti veritates multas ab ex- 
perientia probatas negarint. Quomodocumque tamen 
res se habeat, nemo negavit propensionem aliquam 
ad morbum derivare in filios ex parentibus epile- 
pticis enatos. Illi ad epilepsiam etiam proni viden- 
tur qui ex patribus vitio scrophuloso, aut venereo, 
aut alio hujus generis laborantibus vitam assumunt, 
nec non illi in quibus calvariae ossa male conforma- 
ta observantur. Aflectiones animi demum matris in 
utero gerentis, morbi nutricis, ipsiusque animi pa- 
themata, certa ad convulsiones et ad cpilepsiam pro- 
clivitatem filiis impartire solent. 

Causae occasionales . Priusquam ad causas occa- 
stonales pertractandas descendamus,ingenue fatemur, 
tam extensum eorum numerum nostris oculis appa- 
rere , ut omnes complecti et describere perdifficile 
opus nobig videatur, et speciatim cum in hac Dis- 
sertatione breviter solum epilepsiam describere co- 
nati simus; quamobrem, praecipuas solummodo fre- 
quentioresque pro nostris viribus describemus. Sunt 
qui tali tantaque ad epilepsiam contrahendam pro- 
clivitate mulctati sunt, ob eorum nimiam sensibili- 
tatem, ut pueri ex. gr. ut a minima causa illico cor- 
ripiantur mbti aeris impressione vel frigore etc. De 
his neque verba faciemus, cum fere impossibile sit 
singulas recensere-, sufficit tantum scire quod haec 
epilepsiae species existat, quodque non infrequenter 
a medicis observetur. 

Epilepsia traumatica. Lapsus, ictus vehementes in 
aliqua eorporis parte, speciatim in calvaria, cum os- 
sium depressione aut fractura; fracturae in quibus 
schidiae musculos, nervos dilacerent, nervorum sin- 

plices etiam pimctiones, luxaturae, ipsae tandem ma- 
gnae chirurgorum operationes causam saepissime prae- 
hent epilepsiae. 

Epilepsia a dolore. Dolores quos excitant trauma- 
ticae causae jam supra memoratae, illi qui ab intro- 
ducto aut efformato corpore in extima aut intima 
corporis parte, dimanant, ut ex. gr. a spina extre- 
mitatibus infixa, a calculis; epilepsiam promovere 
valent Wansvietten historiam refert hominis epUep- 
sia sanati post incisionem uiagni abscesus in regione 
coxae a quo partiuncula femoris cariosa exivit. Vio- 
Jentissimae cephaleae, dolores cohci, in pueris den- 
.titio diflicilis, in muheribus gravidis actio partus eam 
parere solent. Observandum est quod inter hasce 
causas, periculosiores et curatu difficiliores sunt illae 
quae prope cranium sedem figunt, nam ob doloris 
actionem, magna sanguinis copiam in cerebro appel- 
latur, secum congestionis periculum ferens, ut in pue- 
rorum dentitione Portal observavit. Multi in quibus 
epilepsia a dolore aliquo in extremitatibus incipit 
sub accessionis exordium a doloris citu gradatim il- 
lam molestam impressionem adscendere ad cerebrum 
sentiunt, nec avertesre possunt si hgaturis partibus 
et compressionibus utantur. Hanc rapidam morbi ad- 
scensionem auram epilepticam medici nuncuparunt. 

Epilepsia ab excessu aut defectu evacuationum . 
Excessus naturalium evacuationum et profluvia im- 
modica, inter praecipuas morbi causas locum tenent 
Sudores copiosi, diarrhoeae , cholera morbus, diabe- 
tes, quamquam non frequenter, tamen causae epi- 
ldpsjae hdnumeratae fuere. Seminis amissionem aut 
concnbiti ope, aut ope mansturbationis, causam fre- 

quentissimam morbi omnes appellant, nam ut ver- 
bis Gaubii loquar, immoderata seminis prolusio non 
solum utilissimi humoris jactura sed ipso etiam mo- 
tu convulsivo quo emittitur, frequentius repetito, in 
primis laedit. Generosa proiluvia sanguinea saepenu- 
mero spasmi et convulsiones subsequuntur, ergo nil 
mirum si ipsa pariant epilepsiam. Neque minus va- 
lcnt retentiones. Juvenes epistaxi laborantes si epista- 
xis cesset aut impodiatur, epilcpsia occupantur. Ho- 
mincs in quibus fluxio vasorum baeuiorrhoidalium 
consueta evasit maximo in periculo versantur, si sup- 
primatur; babitudo vcluti sccunda nalura est-, inter 
mala quibus cxponuntur, certe non rarum, neque 
minus grave cpilepsia cst. Morgagni, Lamotte, Lieu- 
land, Tissot suppressioni menstruorum et lochiorum 
epiiepsiam narrant supervenisse. Fluores albos nimis 
rapide suppressos ad cam promovendam valere non 
dubitamus, auctoritati virorum clarissimorum innixi. 
Portal observationem renovavit jam antea a Tulpio 
relatam et vidit et narrat epilepsiam supervenisse 
suppressioni capillorum exudationis. Nimia seminis 
reteutio, praesertim in his qui robusto corpore do- 
nati sunt, morbum quandoque ciere admonuit Tissot, 
qui sub auctoritate antiqui medici narratdum Italiae 
bellum pareretur, anno 1^34-35, multos Germanos 
milites ob hanc causam epilepsia decessisse. Huc re- 
feruntur ulcera antiqua clausa ad cicatricem ducta. 
Quae retentiones cum evcniunt semper plcthoraui 
vasorum plus minusve gravem, secundum humorum 
retentorum qualitatem, oficrunt, ipsasque inllamma- 
tiones non raro ingcnerant saepe cum activa humo- 
rum efiusione in ccreblix), aut alibi comitatas. 

Epilepsia ab inflammatione. Et cum de inflammatio- 
ne locutus sum animadvertendum puto non a sola ce- 
rebri inflammatione epilepsiam excitari, cum jam cordis, 
pulmonum, ventriculi, intestinorum,hepatis,pancreatis, 
renum, uteri, vesicae inflammatio, ab accuratis aucto- 
ribus frequentissima epilepsiae causa inventa sit A- 
natome pathologica multos inflammationis exitus in 
cadaveribus epilepticorum demonstravit. Effusiones 
sanguinis, seri, aquae, puris, tumores, atque vaso- 
rum ossificationes, multaque alia vitia, in cerebro 
inventa fuere, dum interdum pulmonum degenera- 
tionem, hepatis scirrhositatem, vesicae, ureterumque 
ruborem, ventriculi gangraenam ipsam anatomici ad- 
notarunt. 

Kpilepsia ab ingurgi/atione. Inter illas substantias 
quae interius inductae morbo fomitem praebere va- 
Jent, illas primum omnes enumeremus, quae ad cor- 
poris susleutationem, augmentumque a tribus natu- 
rae regnis sumuntur . Cibi aut malae indolis , aut 
magna quantitate sumpti, aut nimis aromatici cum 
difficiliter digeruntur irritationes vivissimas in ven- 
triculi, intestinorumque textu excitant, quae per ner- 
vorum consensus propagatae convulsiones ct spasmo- 
dicos motus ingenerant, nunc usque ad indigestionis 
cessationem pcrdurantes, nunc etiam ultra, causa li- 
cet sublata, quando nempe impressio perintensa fue- 
rit Substantiae vencnosae inter quas fungi venefici, 
venena mineralia et vcgetabilia praesertim illa acria 
et irritantia talem pathologicam conditionem in ven- 
triculi , intcstinorumque parietibus inducunt , ut a- 
lias etiam partcs, cerebrum praecipuc in consen- 
sum ducant. Sed non solum per deglutitionem ve- 

nena in corpore introducuntur, ibique inter 
morbos epilepsiam promovent, cientque. Morgj 
obseryationem tradidit a Vallisnieri memoratam et 
narrat pharmacopolam motibus convulsivis fuisse 
deprehensum dum venenum, cujus emanationes so- 
lum mortales erant, praeparabat. 

EpUepsia Jebricosa. In epilepsia sic dicta febrico- 
sa a Sauvages, morbus gignitur ab illis omnibus cau- 
sis quae febres intermittentcs gignere solent, ergo 
cum febribus complicatur et cursum periodicum 
habet. 

Epilepsia exanthematica . Eruptionem quorum- 
dam exanthematum ut ex. g. variolae, cum etiam 
bonam faciem praeseferat, aliquando accessus epile- 
ptici, in homine praedisposito, comitantur id quod 
irritanti actioni contagionis corpore introductae est 
tribuendum. Repentina illorum retropulsio, aut eru- 
ptio imperfecta eosdem edunt eflectus. Morganius 
mortem Cardinalis Barbadici memorat ob erysipela- 
tis in febri perniciosa retrocessionem. 

Epilepsia a corporibus nostro organismo effbrma- 
tis. Saepe saepius ob causas, non adhuc pleno lu- 
mine positas, in humano organismo sponte corpora 
nascuntur, quae cum assimilationis leges quibus 
alia introducta corpora obbediunt, effugiarit, nec 
semper a corpore facili modo exeant, perpetua irri- 
latione, loco in quo resident, plurimis morbis ori- 
ginem praestant, inter quos ipsi epilepsiae. Damno- 
siora ea corpora sunt quae in aliquo viscere latent 
oeconomiae animali pernecessario 5 sed quamvis in 
extremitatibus sedem ponant, morbum ingenerare ut 
vidimus, non infrequenter solent In quibusdam epi- 
lepticis anatoniiu iuvenerunt concretiones petrosas 

in cerebro, in aliis, sano ccrebro, invenlae fuere in 
vesicula fellea*, et Conradus Fabricius in epileptico 
hac causa demortuo, vesiculam felieam ducentenis 
calculis plenam reperiit. Calculi in uretere, et in ve- 
sica ipsissimum gencrant cffectum . Huc refero in 
pueris reeens natis irrilantem meconii actionem huc 
etiam illam quarundam viventium familiam nostris 
corporibus residentium; loquor de vermibus. Fere 
innumeri morbi a vermium actione proficiscuntur , 
praeserlim eonvulsivi. IVec solum tubum gastro-en- 
tericom illi ingrati ospites tenent; Morganius, Tissot, 
Lieutand, Portal exempla oflerunt plurium epilepti- 
coriun, in quibus vermes fossas nasales tenebant. 

Fpilepsia cachectica. Ea vitia assimilativo-vitfdia 
quae diximus praedisponenlem morbo praebere cau- 
sam, et quae a INeolcricis habitus morbosi appellan- 
tur, cum magna sint atque extensa , causam etiam 
occasionaleui prucbcre observationes demonstrant. In ' 
illis principia non homogenea in organica mixtione in- 
troducta, regulure incitamcntum perturbant, secre- 
tiones organorum vitiant, magnasquc suscitant irri- 
Uitioues. Interim fabrica, partiumque intima structu^ 
ra vitiatur, non solum intima sed etiam extcrna for- 
ma mutatur. Ita epilepsia insurgit in homine habitu 
scrophuloso, ant rachitico praedito, non solum pro- 
pler humorum turbatam compositionem, verum etiam 
propter \iscerum imi vontris congestiones et tumo- 
res, propter cerebri induramentum , mollitiem, aut 
cxulcerationem . Ipsa aliquando in scrophulosis aut 
rachiticis impedita cranii evolutio ob cerebri com- 
prossionem causam praebet epilepsiae. Columna ver- 
tebralis in illis saepe a proprio situ aberrat et medul- 
lani aspcrc comprimil, aut, si virus venereum cau- 

sam praebet , tophi, guinraata , exostoses internam 
cranii labnlam saepissime tenent ln habitu impeti- 
ginoso, irritans principium ad cutem tendens, cum 
ab illa recedat, internasque partes et cerebrum spe- 
cialiter afiiciat, gravisismas parit epilepsias ; gravissi- 
mas dixi , nam diilicillimum opus quandoque est il- 
lud ad cutem iterum advocare. In opera Tissotii ca- 
sus narratur alicujus hominis congestionem cutaneam 
ad frontem ferentis, qua relropulsa illico epilepsia la- 
boravit, et dum frustra tentatum sit eruptionem ad 
locum primum revocare, miserrime vita decessit. Ea 
quae dixinius valent pro habitu rheumatico, et ar- 
thritico. Verum relinquendum non est vitium illud 
bilis quo ipsa irritans facta saepissime epilepsiam 
provocavit. 

Epilepsia hydrophobica , aut rabida. Quandoque 
inter symptomata epilepsiae horror aquae eminet, 
nec non mordendi desiderium. Trolliet exempla hu- 
jus morbi tradidit et Burserius narrat post morsum 
canis rabidi epilepsiam supervenisse. 

Epilepsia ab animi pat/iemalibus. Tandem ad cau- 
sas deveniam communissimas, magnique momenti. In- 
ter animi aflectiones morbo originem praestantes, ira 
praesertim, amor, mentis exercitationes immodicae 
collocentur, sed nulla certe tantum valet ad epilep- 
siam evolvendam quantum terror. Sola rei terribilis 
recordatio quandoque ad eain'suscitandam suiBcit. 
Wansvietten puerulum vidit hoc morbo deprehen- 
sum postquam a caue petitus fuit. Quoties ad me- 
nioriam Ulius idea illa superveniebat toties morbo 
laborabat. Ait Lintilius gravidam fbeminam epilep- 
sia fuisse deprehensam et necatam , cum hominem 

tempore accessionis epilepsiae vidisset. Plurima cxem- 
pla fere similia in operibus Villis, Tissot, Pinel, Es- 
quirol inveniuntur. Exinde deducitur quantum iUi 
a via recta declinent qui nigris historiis puerorum 
immaginationem terrent. Ita mala plurima quando- 
que mortem ipsam illis parant. Praecipuas tali pacto 
causas descripsimus, inter quas multae inveniuntur, 
quae ex se morbum eflbrmant; quapropter compli- 
cationes multae etiam descriptae fuere. Ita epilepsiae 
symptomata vera, cum aliis morbi symptoinatibus 
sacpe copulantur, quae ab historia illorum morbo- 
rum deduci possunt, quin tradamus. Suflicit solum 
scire quod multi sint qui epilepsiam tanta industria 
simulant, ut medici sapientissimi interdum ab histo- 
rum mabgnitate fuerint decepti; sed attenta sym- 
ptomatum verae epilepsiae consideratio, et cum illis 
simulatae comparatio, ipsaque medici artificia non 
mediocriter ad fraudem agnoscendam juvabunt. 

Morbi sedes. Nullus forsan est morbus in cujus 
sede determinanda medici inter se magis discrepent, 
quam epilepsia. Viri sapientissimi opiniones diversis- 
simas defendere conati sunt. Piso semper in cerebro 
collocat, contenditque non credendum esse epilep- 
siam dum incipit a manu, a brachio etc. ibi sedem 
habere, cum jam partes istas in consensum ducantur 
cerebri aflectione. Hanc ipsam opinionem probavil 
amplexusque est Thomas Yillis, et ipse Portal gedem 
epilepsiae in cerebro adserit, auctoritate B. Moor. 
At Tissot, Lieutand, Vepfer, ipseque Burserius con- 
trariam opinionem amplexi sunt. Inter quas inedi- 
cas dissentiones, licet semperque licebit ad illam sen- 
tentiam accedere, quae unicuique raagis probala vi- 

detur, quod cum sit, ego ralioni et experientiae con- 
gruum inyenio non in solo cerebro, sed in aliis cor- 
poris partibus epilepsiam quandoque sedem habe- 
re. Cum laesio aliqua accidat ex. gr. in parte nervis 
referta et per hanc nervorum copiam cum aliis par- 
tibus et cerebro ipso communicante , nihil obstat, 
quin aliae partes, cerebrumque ipsum in consensum 
ducantur, ex eo quod, sicuti cerebrum propter ner- 
vorum propagationeni in totum corpus agit, ita par- 
tes omnes in cerebrum quoque reagunt Nec credo 
dolorem brachii, aut surae a quo epilepsiae accessus 
praemonentur, semper ab afiectione cerebri excitari, 
si ope topici remedii accessus avertuntur. Ligaturae 
non ne saepissimae, ut vidimus, epilepsiam a dolo- 
re alicujus partis enunciatam, avertunt? Id, ni fal- 
lor, significat ab illo loco morbosos influxus adscen- 
dere a quibus cerebrum deinde aificitur. Anatome 
pathologica laesionem alicujus visceris demoustravit 
aut partis alicujus cerebro illaeso. Quod si, ut Por- 
tal ait, sensuum amissio, delirium etc semper in hoc 
morbo kesionem cerebri indicant, quae aliquando taiu 
minima est ut oculis anatomici eJTugiat dans le cen- 
veau surtoiU, organe si moou et encore sipeu connu 
de nous, non indicant certe ibi seraper morbi esse se- 
dem; secus consensuum leges inutiles essent, cum 
medici semper credant morbos ibi sedem fixisse ubi 
irregulares manifestationes apparent. Credo post lon- 
gas, repetitasque accessiones in ilia epilepsia, quae ab 
aliqua corporis parte principium sumit, couditionem 
aliquam pathologicam in cerebro eflbrmari, et ipsum 
etiam in symphthicis epilepsiis interdum morbi sedcm 
fieri, sed puto non semper hoc accidere, et aliquan- 

do cerebri pertiubationeni lam minimam esse, ut 
ipsa causis, alio in loco existentibus, sublevatis, rapi- 
dc cesset. Ita evenit certe illis in casibus , in quibus 
post conditionem morbosam alicujus partis evictam , 
morbus cessat, ut ex. gr. post spinae abductionem 
in aliqua extremitate infixae nec amplius apparet. 
Cum ergo hoc ab experientia probatum sit, quum a- 
natome pathologica nobis laesionem in cerebro non 
indicet ibi non semper eam adesse affirmamus. 

Epilepsia sympatliica et idiopathica. Distinctio illa 
utilissima est quae epilepsiam in idiopathicam, nempe 
suam sedem in cerebro habentem, et in sympathicam 
nempe habentem in aliis partibus, distribuit. 

Hujus morbi ab aliis distinctio. Epilepsia distin- 
miitur ab apoplexia, quia non solum apoplexia rarius 
recurrit, sed quia nunquam convulsionibus stipetur, 
et cum muscubrum relaxatione conjuncta sit. Ab 
hysteria, nam quamquam in hysteria convulsiones, 
adsint et sensuum fere omnium amissioues, tamen 
saepe aliquam sensibilitatem conservant, nec post ac- 
cessiones tam facile memoriam ammittunt.DLsliiiguitur 
etiam per animae extra paroxismum indiflerentiam 
in epilepticis, hystericae seusu suflbcationis et abdo- 
minis globo laborant.A tetano quod in hoc convulsio- 
nes tonicae trunci, membrorumque semper observantur. 

A calhoco ex summa agitatione omnium muscnlo- 
rum, quae agitatio in cathoco non tam generalis nec 
tonica est; tandem cathocus morbus est acutus. 

Ab eclampsia uam chronica est, et longos acces- 
sus habet. 

Morbi prognosis. Hujus morbi prognosis secun- 
dum aetatcm, sedcm, accessiouum vim, et longiludi- 

nem, complicatiooes, causas denique variat. rucrulis 
recens natis superveniens semper fatalis est j si antc 
pubcrtatem incipiat aliquando vincitur; contra si post 
pubertatem. Senili aetate contingens, et cujus accessus 
frequenter appareant, saepe in apoplexiam desinere 
solet. Generatim epilepsia quae a causis pendet amo- 
vendis interdum curationem non respuit; idiopathica 
periculosissima est, quia causae ut plurimum ignoran- 
tur, et in cerebro facili negotio conditiones pathologi- 
cae gravissimae efformantur. Minus periculosa syni- 
pathica est, cum symptomatibus minoris intensitatis 
stipetur et cujus causae evidentiores sint. Epilepsia 
nullo praenuncio signo invadcns fere incurabilis. llla 
quae a causis non facile amovendis orlum ducit peri- 
culosa, ut si ex. gr. a mala ossium capitis aut colu- 
mnae vertebralis directione pendeat,autpcndeat aflui- 
da materia interne evasata, prout gravissima est illa 
quae in homine anasarcatico insurgit; saepe enim aqua 
in cerebro anatomici invenerunt. Yiolentiores accessus 
subitaueam quandoque raortem afferunt. Si vehemen- 
tes sint, et saepe repetiti, semper ni crescant, apople- 
xiam, paralysiin, seusuum amissionem, mauiam haud 
raro relinquunt. In gravidis epilepsia laborantibus ab- 
ortus sequitur; exempla tamcn extant mulicrem epi- 
lepticam, tcmpore graviditatis,sanos filios luci dedisse. 
llla quae a fluxuum suppressione, a retroccssione, aut 
difncili eruptionc alicujus exanthematis pendet,si flu- 
xus aut exanthema in opportuna loca advocatur, cura- 
tionem admittit. Puellae propter magnam uteri sen- 
sibilitatem epilepsia laborantes,matrimonii opesanan- 
tur. Febris quartaua, abscessus, scabies, evacuationes 
spontaneae morbum aliquando curarunt. Bonum est 

si post accessionem aeger neque stupidus neque lan- 
guens remaneat; contra malum. 

Curatio tempore paroxysmi. Tempore accessionis 
aeger in lectulo collocetur, ne damnum patiatur, ille 
supinus degat, capite elevato; membra convulsionibus 
deprehensa non violenter, neque dure teneantur, mo- 
tus dulci modo sequantur. Ne lingua feriatur aut 
contrita remaneat in ore linteum ponatur. Corpus o- 
leo inungatur, aut emollientibus linimentis fricetur. 
Sunt qui spirituosa linimenta commendant,sed Portal 
hisce opinionibus adversatur. Si magno aeger sopore 
detineafur ad missionem sanguinis recurrere oppor- 
est ne apoplexia corripiatur; quae san- 



guinis missio quum difficulter lanceolae opeinstitua- 
tur, sanum est hirudines applicare praesertim ad col- 
lum; denique ligaturae in variis partibus corporis in- 
stitutae multum valent. Odores stimulantes Burserius 
laudat, in hoc multis contrarius qui stimulum prope 
cerebrum ab odoribus inductum non sine ratione , 
metuunt. Infausta exempla hujus regulae traduntur a 
Caelio Aureliano, a Valsalva, a Morgauio,a Tissot etc. 

Curatio post accemif. Post accessus summo cum 
studio medicus causas scrutetur, illasque idoneis re- 
mediis si possibile est, tollat. Ergo si a causis incita- 
mentum augentibus epilepsia ortum duxit, si plethoi a 
adest, cum fructu phlaebotomia instituitur, sed si hae- 
morrhagiae aut longae evacuationes antecesserint et 
aeger pulsus debiles exhibeat, viresque depressas, san- 
guini parce. Vesicantia in epilepsia idiopathica et in 
homimbus succosioribus ad regionem capitis adplicita 
Franciscus Lerrans a Morganio citatus utilissima inve- 
nit. In sympathica verum , ut Portal observavit, mala 

plurima inferre solent illo loco posita, tutius in hac 
epilepsiae varietate partibns dolorosis adplicentur, ubi 
sedes epilepsiae sympathicae existit Cauteria utiliter 
adhiberi solent nunc ad regionem cervicis et columnae 
vertebralis, nunc ad extremitates, seto, cucurbitulae, 
moxa ipsa talis legibus adplicantur. Balnea tepentia ut 
ad omnes morbos convulsivos curandos ita ad curan- 
dam epilepsiam praedicata fuere, nec incassum. Uti- 
lissima praesertim sunt ad cutis et musculorum rigi- 
ditatem tollendam,ad evocandam adcutemeruptionem 
jam retropulsam, sed cavendum est balneis summo- 
pere calidis aut frigidissimis . Emetica adhibuerunt 
medici praesertim ubi epilepsia a saburra, aut glu- 
tita aliqua venenosa substantia originem ducat; sed 
cautissime adhiberi debent, quia propter majorem 
sanguinis et humorum ad cerebrum affluxum, mala 
conciliant; in idiopathicis epilepsiis fere proscribendu 
sunt secundum Burserii seutentiam. Purgantia magis 
idonea videntur cum adsint in tubo enterico aut con- 
gestiones mucosae aut faecales aliquando prodesse 
possunt propter irritationem quam pariunt in inte- 
stinis ad cerebrum exonerandum, sed non cuivis tem- 
peramento, ait Burserius, aetati , sexui , habitui, et 
causae opportuna esse queunt. 

Remedia specifica. Illi qui unum remedium sine 
aliqua causarum et indicationum indagatione ut spe- 
cificum praedicavere se ipsos, et alios deceperunt. 
Cum a tanta causarum varietate epilepsia pendeat, 
cum accidat in liominibus tant variae indolis et mor- 
bosae prodivitatis, quis credat ab uno eodemque re- 
niedio semper epilepsiae curationem radicalem de- 
terminari ? Quod nonnullis, omnibus minime prodest, 

ergo semper causas iuvestigare opus erit, indicatio- 
nes statuere, et tuiic remedia quae nunc describe- 
mus, variis in casibus rationaliter adplicare. Wec ver- 
ba faciam de specificis quae a caeca superstitione , 
temporibus praeteritis proponebantur. Mens nostra 
tantum quandoque aberrat, ut priscis illis tempori- 
bus homines non horruerint humanum sanguinem 
bibere, et cranium latronibus furcam suspensis seca- 
re, eumque pulveratum sumere ad epilepsiae cura- 
tionem. Radix valerianae sylvestris jam ab antiquo, 
a Galeno nempe, et a Dioscoride, ut optimum an- 
tiepilepticum praedicata fuit Recentiores medici ve- 
ram, non inanem famam hujus plantae invcnemnt 
eaque utiliter usi sunt Juvat praeterea scire quod 
juxta clarissimum Alibert et Portal observata, vale- 
riana minime praescribenda est ubi plethora et ir- 
ritatio subsistat. Cortex peruvianus remedium opti- 
mum praestat praesertim quando morbus cum febri- 
bus intermittentibus conjungitur, et periodice recur- 
rit. Observationes plurimae elBcaciam chinae-chinae 
prudenter admiuistratae in morbis convulsivis pro- 
baut. Heisterus, Torti, Tissot, Ahbert illam in morbo 
epileptico commendarunt Dicitur emolumentumprae- 
stare ruta graveolens tum cum naribus applicetur, 
tum si forma succi exhibeatur. Opium quasi sum- 
mum remedium in morbis convulsivis plurimi te- 
nent Portalautem sapientissime indicavit quibus in 
casibus epilepsiae, utilitatem praestet, quibus noccat 
et jam antea a Tralles raulta de opii in epilepsia usu 
dicla fuere. Illa epilepsia a plethora aut alicujus par- 
tis inflammatione orta nullum adjuvamentum certe, 
damnum potius ab opii praescriptione accipit Hyo- 

scyamus propter actionem suara contrastimulantem, 
et narcoticam anteponendum est opio ubi plcthora 
aut inflammatio adsint, et necessarium sit motus con- 
vulsivos compescere. Postremis hisce temporibus illum 
in morbis convulsivis, iuflammatione conjunctis, feli- 
citer medici adhibuerunt. Sed etiam Mayervius, cele- 
berrimus in Aula Regis Magnae Britanniae Archiatro- 
rum Comes proposuerat ut remedium nobilissimum 
hyoscyami semina, ut Burserius referl. Extractum 
stramonii, asa foetida, tilum, allium sativum, paeonia 
ofiiciiialis, digitalis purpurea, multaeque aliae plantae 
in usum ductae fuere. 

Ex regno animali succinum cum suis praeparatio- 
nibus, castoreum, moschum laudarunt. Moschus prae- 
sertim utilitatem afiert, exceptis illis casibus, in qui- 
bus sanguis ad caput tendit, ut Tissot admonuit 

Flores zinci inter remedia ex regno minerali ducta 
laudem quoque obtinuere; optimos efiectus praestare 
vidit ipse Burserius. 

Cuprum laudem ad coelum mulli elevarunt. Boe- 
rhavius solutionem cupri in sali ammoniaco omni stu- 
dio commendat, Duncan , Heysham, Bat hoc remedio 
usisuntcumexitu felicissimo,tandemWeismann contra 
epilepsiam verminosam sulfatem cupri proposuit Plu- 
rimi mercurium dulcein aliaque mercurii praeparata 
summopere commendarunt, praesertim ubi humores 
ad caput tendant, aut collectio humoralis in cerebro 
incipiat. Antimonium, ferrum speciatim, si virium in- 
ertia adsit,aut imiventris congestiones passivae,ipsum- 
quc nitratem argcnti proposuerunt. Petitis dosibus ni- 
tratem argenti medici propinarunt quam Fauquier 
cum altis dosibus administrare non timuit. 

Denique si extraDea corpora, aut introducta, aut ef- 
formata in organismo existant, et chirurgi manus tol- 
lere possit, tollat. Accessus qui a dolore extremitatum 
incipiunt ligaturae ope avertuntur, aut nervos secan- 
do commumcationem cum cerebro habentes. Portal 
sectionem nervi radialis cum epilepsiae cessatione 
memorat, et a Wansvietten, a Tissot, a Burserio simi- 
lia exempla traduntur. Generatim, ut diximus, causae 
fugandae sunt; si ergo causa morbi ex se morbus sit, 
ea omnia conveniunt remedia quae illi morbo com- 
muniter opponuntur. Interim non solis medicamentis 
curationem medico tentare licet; peregrinationes, san- 
guinis missio periodica, si aeger plethoricus sit, a cra- 
pula, omnibusque substantiis nimis irritantibus absti- 
nentia, mentis tranquilbtas, amicorum societates cura- 
tionem saepissime absolvuut. 

Haec sunt illa quae, pro nostris viribus,de epilepsia 
dicere conati sumus ; quod si forte accidtt ut rem ali- 
quam nec satis explicatam,nec satis experientiae vi ro- 
boratam lectores nostri jnvenient, veuia coucedatur; 
dato olio et observatione concessa, plurima einendare 
plurima addere in mente habemus. 

THESES DEFENDENDAE 



L 

Epilepsia interdum morbus haereditarius. 

il 

Superfoetatio non deneganda. 

III 

Epilepsia plerumque in apoplexiam desinit. 

IV. 

Ferrum inter remedia roborantia recensendum. 

V. 

Epilepsia frequentior est in pueris quam in adultis. 

VL 

In inflaminat ionibus localibus magis quam depletiones 
generales, locales juvant 

m 

Epilepsia in adultis diiEcillime sanatur. 

VIII. 

Abortiva stricte sic dicta, extra mechanica non dantur. 

IX. 

Datur epilepsia ab^inflammatione arachnoidae praeci- 
pue cervicalis dependens. 

X. 

Ad evincendam epilepsiam nullum pharmacum cerium 
habemus. 

XI. 

Electricitas tentanda est contra cpilepsiam. 

XII. 

A terrore pluries gignitur cpilepsia. 

